Táimid ag dul i dtreo ré contúirteach má thugtar cead do bhainisteoirí ‘bainistiú’ a dhéanamh ar an ábhar a fhoilsítear. Bheadh mé féin go mór i bhfabhar iad a fhágáil ag caint leo féin agus dul ag spóirt eile a bheadh breá buíoch as ceamara. Ní bheadh siad i bhfad ag athrú poirt, go háirithe nuair a thabharfadh a gcuid urraitheoirí faoi deara go raibh a gcuid brandaí ceilte ar an bpobal. Tá fhios againn uilig nár labhair tada chomh hionraic riamh agus a labhair an t-airgead.